೧೯೮೧ರಲ್ಲಿ ಬಿಡುಗಡೆಯಾದ ರಾಜ್ ಬಬ್ಬರ್, ರಮಾ ವಿಜ್, ಅಮರೀಶ್ ಪುರಿ ಮತ್ತು ಓಂ ಪುರಿ ಅಭಿನಯದ "ಚನ್ನ್ ಪರ್ದೇಸಿ" ವಾಣಿಜ್ಯಿಕವಾಗಿ ಯಶಸ್ವಿಯಾದುದಲ್ಲದೇ ಅತ್ತ್ಯುತ್ತಮ ಪಂಜಾಬಿ ಚಿತ್ರ ರಾಷ್ಟ್ರಪ್ರಶಸ್ತಿಗೆ ಭಾಜನವಾಯಿತು. ಜನಪ್ರಿಯ ಹಿಂದಿ ನಟ ಸಂಜೀವ್ ಕುಮಾರ್ "ಫೌಜಿ ಚಾಚಾ"(೧೯೮೦) ಚಿತ್ರದಲ್ಲಿ ತಮ್ಮ ಅಭಿನಯದ ಮೂಲಕ ಗಮನ ಸೇಳೆದರು. "ಜಟ್ಟಿ" ಎಂಬ ಹೆಸರಿನಲ್ಲಿ ಪುನರ್ನಿರ್ಮಾಣಗೊಂಡ "ಭಾಂಗ್ರಾ"(೧೯೫೯) ಚಿತ್ರ ಮತ್ತೆ ಯಶಸ್ವಿಯಾಯಿತು. ಜನಪ್ರಿಯ ನಟ ವೀರೇಂದ್ರ ಅಭಿನಯದ "ಬಲ್ಭೀರೊ ಭಾಬಿ"(೧೯೮೧), "ಯಾರಿ ಜಟ್ಟಿ ದೀ"(೧೯೮೪), "ಸರಪಂಚ್"(೧೯೮೫), "ವೈರಿ"(೧೯೮೫), "ಪಟೋಲಾ"(೧೯೮೭) ಗಲ್ಲಾಪೆಟ್ಟಿಗೆಯಲ್ಲಿ ಭಾರಿ ಯಶಸ್ಸು ಗಳಿಸಿದವು. ೧೯೮೫ರಲ್ಲಿ ಬಿಡುಗಡೆಗೊಂಡ ಭಕ್ತಿಪ್ರಧಾನ ಚಿತ್ರ "ಉಚಾ ದರ್ ಬಬೆ ನಾನಕ್ ದಾ" ಗಾಯಕ ಮತ್ತು ನಟ ಗುರ್ದಾಸ್ ಮನ್ ಅವರ ತಾರಾಮೌಲ್ಯವನ್ನು ಗಣನೀಯವಾಗಿ ಹೆಚ್ಚಿಸಿತು. ಗುರ್ದಾಸ್ ಅವರು ರಾಜ್ ಬಬ್ಬರ್ ಮತ್ತು ಓಂ ಪುರಿಯವರೊಂದಿಗೆ ಅಭಿನಯಿಸಿದ "ಲೋಂಗ ಯಾ ಲಿಷ್ಖಾರ್"(೧೯೮೬) ವಾಣಿಜ್ಯಿಕ ಯಶಸ್ಸು ಗಳಿಸಿತು. "ಜಟ್ಟ್ ತೇ ಜಮೀನ್"(೧೯೮೮) ಚಿತ್ರದ ಚಿತ್ರೀಕರಣದ ಸಂಧರ್ಭದಲ್ಲಿ ಜನಪ್ರಿಯ ನಟ ವೀರೇಂದ್ರ ಹತ್ಯೆಗೊಳಗಾದದ್ದು ಪಂಜಾಬಿ ಚಲನಚಿತ್ರರಂಗಕ್ಕೆ ತುಂಬಲಾರದ ನಷ್ಟವಾಗಿ ಪರಿಣಮಿಸಿತು. ಇದರಿಂದ ಪೋಷಕ ಪಾತ್ರಗಳಲ್ಲಿ ಅಭಿನಯಿಸುತ್ತಿದ್ದ ಯೋಗರಾಜ್ ಸಿಂಗ್ ಮತ್ತು ಗುಗ್ಗು ಗಿಲ್ ನಾಯಕ ನಟರಾಗಿ ಭಡ್ತಿ ಪಡೆಯುವಂತಾಯಿತು.

"ರಾಜ್ ಬಬ್ಬರ್ ಮತ್ತು ದೀಪ್ತಿ ನೇವಲ್"' ಅಭಿನಯದ "ಮಾರ್ಹಿ ದಾ ದೀವ"(೧೯೮೯) ವಿಮರ್ಶಕರಿಂದ ಹೊಗಳಿಕೆಗೆ ಪಾತ್ರವಾಯಿತು.

ರಾಜ್ ಬಬ್ಬರ್, ವೀರೇಂದ್ರ, ಸತೀಶ್ ಕೌಲ್, ರಾಜ಼ ಮುರಾದ್, ಗುರ್ದಾಸ್ ಮನ್ ಮುಂತಾದ ನಟರು ಬಹಳ ಬೇಡಿಕೆಯಲ್ಲಿದ್ದ ೮೦ರ ದಶಕದಲ್ಲಿ ದಲ್ಜಿತ್ ಕೌರ್, ಪ್ರೀತಿ ಸರ್ಪು, ಭಾವನಾ ಭಟ್ ಮತ್ತು ಅರ್ಪಣಾ ಚೌಧರಿ ನಾಯಕಿಯರಾಗಿ ಉತ್ತುಂಗದಲ್ಲಿದ್ದರು.

೨೦೦೦ ಮತ್ತು ೨೦೧೦ರ ದಶಕಗಳು
ಮಹತ್ವದ ತಿರುವು
೧೯೭೦ರ ದಶಕ
೧೯೮೦ರ ದಶಕ